
Parlamentul  României

Camera  Deputaţilor
Comisia pentru sănătate şi familie
        Nr. 28/ 232/27 septembrie 2012                                     

BIROULUI PERMANENT 

AL

CAMEREI DEPUTAŢILOR,

              Vă înaintăm raportul asupra propunerii legislative pentru modificarea Legii nr.95/2006 privind reforma în domeniul sănătăţii   (Pl-x 634/2009). Propunerea legislativă a fost respinsă de Senat în şedinţa din 24 noiembrie 2009, în calitate de primă Cameră sesizată, şi  trimisă Comisiei pentru sănătate şi familie cu adresa  nr. Pl-x 634 din  15 decembrie 2009, Camera Deputaţilor fiind Cameră decizională. 
În raport de obiectul şi conţinutul său, propunerea legislativă  face parte din categoria legilor organice. 

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
        Nr. 28/232/ 27 septembrie 2012        
Raport 

asupra propunerii legislative pentru modificarea Legii nr.95/2006 privind reforma în domeniul sănătăţii (Pl-x 634/2009)

 1. Cu adresa nr. Pl-x 634 din 15 decembrie 2009, Comisia pentru sănătate şi familie a fost sesizată, în fond, în conformitate cu prevederile art. 95 din Regulamentul Camerei Deputaţilor, republicat, cu dezbaterea propunerii legislative pentru modificarea Legii nr.95/2006 privind reforma în domeniul sănătăţii (Pl-x 634/2009), respinsă de Senat în şedinţa din 24 noiembrie 2009, în calitate de primă Cameră sesizată, şi  trimisă Comisiei pentru sănătate şi familie cu adresa  nr. Pl-x 634 din 15 decembrie 2009,  Camera Deputaţilor fiind Cameră decizională. 
La întocmirea raportului, Comisia a avut în vedere avizul Consiliului Legislativ nr. 656/15.06.2009, avizul Comisiei juridice, de disciplină şi imunităţi nr. Pl-x 634/02.02.2010, avizul Comisiei pentru administraţie publică, amenajarea teritoriului şi echilibru ecologic nr. 26/817/03.02.2010, avizul Comisiei pentru buget, finanţe şi bănci nr. 22/673/11.02.2010 precum şi punctul de vedere al Ministerului Sănătăţii nr. 47603 din 25.09.2012.

 2. În raport de obiectul şi conţinutul său, propunerea legislativă  face parte din categoria legilor organice. 
Propunerea legislativă are ca obiect de reglementare completarea Legii nr.95/2006 privind reforma în domeniul sănătăţii, cu modificările şi completările ulterioare, cu un nou titlu intitulat „Asistenţă medicală de specialitate în ambulator” care prevede, în principal, înfiinţarea şi funcţionarea unor centre de sănătate multifuncţionale şi care au ca scop furnizarea unei game largi de servicii relevante şi eficiente de asistenţă primară, utilizând fonduri publice aprobate prin buget. De asemenea, se propune punerea la dispoziţie cu titlu de gratuitate a spaţiilor necesare desfăşurării activităţii şi dotările necesare de către autorităţile administraţiei publice locale care propun şi avizează înfiinţarea acestor centre.
3. Comisia pentru sănătate şi familie a dezbătut propunerea legislativă menţionată în şedinţa din 25 septembrie 2012. La şedinţa comisiei au participat 14 deputaţi din cei 17 membri ai comisiei. Raportul Comisiei a fost adoptat cu unanimitate de voturi.
La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, dl. Răzvan Vulcănescu - secretar de stat în Ministerul Sănătăţii.

4. În urma dezbaterilor, Comisia pentru sănătate şi familie propune plenului Camerei Deputaţilor respingerea propunerii legislative pentru modificarea Legii nr.95/2006 privind reforma în domeniul sănătăţii (Pl-x 634/2009), întrucât , în conformitate cu prevederile art. 15 din Legea nr. 500/2002 privind finanţele publice, cu modificările ulterioare şi ale art. 14 din Legea nr. 273/2006 privind finanţele publice locale, cu modificările ulterioare, în cazul în care se fac propuneri de elaborare a unor proiecte de acte normative a căror aplicare atrage micşorarea veniturilor sau majorarea cheltuielilor aprobate prin buget trebuie să se prevadă şi mijloacele necesare pentru acoperirea minusurilor de venituri sau creşterii cheltuielilor.
Legea sănătăţii, pe care Guvernul intenţionează să o promoveze, va avea în cuprinsul ei un capitol distinct referitor la asistenţa medicală de specialitate în ambulatoriu.De asemenea, prin noua lege a sănătăţii se vor abroga unele din capitolele Legii nr. 95/2006. 
PREŞEDINTE,

RODICA NASSAR
Şef birou – Marinescu Gheorghe

             Întocmit,
Consultant – Popa Constanţa

